kuyafana nje nani bafana abancane sinbona nibahle niclean kumapics kuyaba usuyameet nomfana ufike ngath ipara ufake opaqa izthende zimnyama tsu! no jean osowablack uma uwubuka kahle wawublue.Angsayphath ke eyephunga ngath impongo Ngudo iyi i tandula tshibveleli tsha zwiṱokofela − vhuraḓo ho ḓisendekaho nga zwikimu zwa u vhulunga u itela u dzudzanyea nga tshitshavha na lwa masheleni kha miraḓo khathihi na vhuḓimvumvusi (Lukhele, 1990). Ndivho ya ngudo ndi u topola u vha hone ha tshaka dzo fhambanaho dza ikonomi dzine dza sa ḓivhadzwe nga thevhekano ya pfuma. Ngudo yo pika u ṱola zwithu zwa ndeme zwo tikaho zwiṱokofela na u u wana vhukati hazwo nyimele ya matshilisano na mvelelo kathihi na ḓivhazwakale. Hei ndi ngudo ya ṱhoḓisiso ya ndeme na nyolo ya ṱhoḓisiso yanga yo katela mushumo wa nnḓa, u sedza vhadzheneli, inthaviwu dzo dzhenelelaho na kuitele kwa vhutumbukwa. Ngudo dzi shumisaho ngona idzi, dzo nkonisa u vhona vhuṱumani vhukati ha lushaka lwa ha Khumalo ‒ murafho wa ha Mzilikazi Khumalo we wa vha u khonani dza Khosi Shaka nahone hu pfi wo shela mulenzhe zwihulwane kha u fhaṱa zwi vhidzwaho uri lushaka lwa ha Zulu ṋamusi ‒ na vhomalume anga. Kha miṅwedzi ya rathi ye nda I fhedza ngei Esihlengeni, kuḓana ku re kha ḽa Vryheid, KwaZulu-Natal, ndo inthaviwa vhathu vha 27, nda dzhenela mbulungo mbili, nyitelatherelo nthihi ya muṱa na tshimbidza nyambedzano dza zwigwada zwo sedzaho mbili na vhafumakadzi vha zwiṱokofela. Ndo wana uri zwiṱokofela a zwo ngo ḓisendeka nga muhanga wa nḓivho ya Afrika sa zwe zwa lavhelelwa kha tshitatamende tsha thaidzo fhedzi hu kha ḓi vha nga ngomu ha thevhekano ya pfuma ya u bindula zwenezwo a zwo bvi kha zwithu zwa ndeme zwa sialala zwa tshitshavha. Musi zwiṱokofela zwi tshi ḓivhadzwa nga thevhekano thakhulwa ya pfuma, tshitshavha tsha Esihlengeni tshi kha ḓi dzhia u bva kha kuvhonele kwa mvelo kwa ḽifhasi ku vha ṋekedzaho kupfesesele kwo fhambanaho lwa ikonomi yo ḓisendekaho nga kholomo – nḓila ine ya vha tendela u shuma nyitelatherelo dzavho zwi themendelaho tsireledzo na u bvelaphanḓa ha vhutshilo – u itela u pfesesa ḽifhasi ḽavho. U omelela kha ndeme ya kholomo kha tshitshavha itshi sa tshililo tshavho tsha u tendelwa u vha hone na u dzhielwa nṱha sa vhathu vhane vha kona u ḓihumbulela. Ndi pendela nga u amba uri u itela u pfesesa tshoṱhe tshitshavha itshi ri tea u dzhia kuvhonele kwa zwa mvumbo ro khwaṱhisa uri ri sa tou vha na nḓila nthihi fhedzi ya u vha hone. Tshitshavha tsha Esihlengeni zwenezwo tshi ri fha thyori ya ikonomi yo ḓisendekaho nga vhutshilo ho fhelelaho – hezwo zwi dzhiela nṱha zwa muvhili na zwa khumbulelwa u khwaṱhisedza u bvelaphanḓa ha vhutshilo. Zwenezwo, tshitshavha tsha Esihlengeni tshi tea u dzhiiwa sa tshifhiwa tsho tewaho nga dzindivhuwo.